An Metropolitan Museum of Art iyo an pinakadakulang museo sa arte sa Estados Unidos na namomogtak sa Nueva York asin ini man an saro sa sampolong darakulaon na museo sa bilog na kinaban, masasabing igwang pinakasangkap na kuleksyon sa arte. An permanenteng kuleksyon kaini binibilang nin sobra sa duwang milyon na obra, pinagpisan-pisan sa kagpitong (sampolo may pito) departamento curatorial. An mayor na edipisyo na nakakaag sa bandang subangan kan Central Park naghahanggilid sa inaapod na Sarong Milya nin mga Museo sa Manhattan iyo na an saro sa pinakamahiwas na galeriya sa arte sa mundo. Igwang pa man nin medyo sadit na museo sa "The Cloisters" sa Upper Manhattan na an itinatampok iyo an arte medieval.